**Komisionárska zmluva**

uzatvorená v zmysle § 577 a nasl. zákona č. 513/1991 Zb. Obchodného zákonníka v platnom znení

medzi nasledovnými zmluvnými stranami:

**Komisionár:**

obchodné meno: **Up Slovensko, s. r. o.**

sídlo: Tomášikova 23/D, 821 01 Bratislava

korešpondenčná adresa: P. O. Box 109, 820 05 Bratislava 25

IČO: 313 966 74

inkorporačný údaj: zapísaná v Obchodnom registri Okresného súdu Bratislava I, oddiel: Sro, vložka č.: 9085/B

štatutárny orgán: Ing. Igor Janok - konateľ

DIČ: 2020321864, IČ DPH: SK 2020321864

bankové spojenie: Komerční banka, as, pobočka zahraničnej banky

IBAN: SK42 8100 0001 1502 7113 0237, SWIFT: KOMBSKBA

kontaktné údaje: tel.: 00 421/ (0)2/ 32 55 35 45, fax: 00 421/ (0)2/ 32 55 35 25

e-mail: obchod@up-slovensko.sk

(ďalej len „**Komisionár**“)

a

**Komitent:**

obchodné meno: **Základná škola, Krosnianska 2, Košice**

sídlo: Krosnianska 2, 040 22 Košice

adresa pre doručovanie[[1]](#footnote-1): Krosnianska 2, 040 22 Košice

IČO: 35546867

DIČ: 2021675106

štatutárny orgán: Mgr. Júlia Špilárová, riaditeľka

bankové spojenie: IBAN: SK6756000000000503189001

kontaktné údaje: tel.: 055 / 671 25 26

e-mail: skola@zskrosnianska.edu.sk

(ďalej len „**Komitent**“)

Komisionár a Komitent sú ďalej spoločne označení ako „Zmluvné strany“.

**Článok I.**

**Predmet a účel zmluvy**

**1.1** Komisionár Up Slovensko, s.r.o. a Komitent sa dohodli, že na základe tejto rámcovej Komisionárskej zmluvy (ďalej len „Zmluva“) sa Komisionár zaväzuje, že zariadi vo vlastnom mene pre Komitenta na jeho účet určité obchodné záležitosti (ďalej len „Služby“) bližšie určené v čl. III tejto Zmluvy a vo Všeobecných obchodných podmienkach.

**1.2** Účelom tejto Zmluvy je zabezpečenie poskytovania Služieb definovaných v čl. III a vo Všeobecných obchodných podmienkach k tejto Zmluve Komisionárom predovšetkým pre zamestnancov Komitenta, ako aj pre Komitenta i tretie osoby určené Komitentom (ďalej len „Používateľ kupónov“), a to prostredníctvom kupónov podľa čl. III Zmluvy v zariadeniach (prevádzkach) poskytovateľov Služieb určených Komisionárom.

**1.3** Na základe kupónov podľa čl. II a III tejto Zmluvy budú Služby zabezpečené a poskytované v zariadeniach (prevádzkach) zmluvných partnerov Komisionára, označených viditeľne umiestnenou etiketou obsahujúcou označenie Služby sprostredkovanej Komisionárom. Zoznamy zariadení (prevádzok) zmluvných partnerov Komisionára budú zverejnené a priebežne aktualizované na web stránke Komisionára [www.up-slovensko.sk](http://www.chd.sk). Komisionár má právo aktualizovať (meniť) zoznamy zariadení (prevádzok) zmluvných partnerov Komisionára poskytujúcich Služby.

**Článok II.**

**Podmienky používania kupónov**

**2.1** Komisionár zabezpečuje poskytovanie Služieb podľa tejto Zmluvy prostredníctvom kupónov uvedených v čl. III tejto Zmluvy. Rozsah sprostredkovaných Služieb a typ využívaných kupónov je predmetom dohody medzi Komisionárom a Komitentom podľa tejto Zmluvy.

**2.2** Kupón je poukážkou, nemá charakter platobného prostriedku a je určený najmä na úhradu sprostredkovanej Služby v nominálnej hodnote vyznačenej na kupóne. V prípade, že cena Služby vybranej Používateľom kupónov prekročí nominálnu hodnotu kupónu, resp. súhrnnú nominálnu hodnotu kupónov, je tento povinný poskytovateľovi Služieb doplatiť rozdiel medzi cenou poskytnutej Služby a hodnotou kupónu, resp. kupónov použitých na jej úhradu. Komisionár je povinný zabezpečovať vyhotovenie kupónov na vlastné náklady. Každý kupón je na prednej strane označený názvom (druhom) kupónu, nominálnou hodnotou, kalendárnym rokom jeho platnosti, číselným a čiarovým kódom. Každý kupón obsahuje ochranné prvky, bez ktorých je kupón neplatný.

**2.3** V prípade, že hodnota poskytnutej sprostredkovanej Služby je nižšia ako nominálna hodnota kupónu, resp. súhrnná nominálna hodnota kupónov použitých na jej úhradu, rozdiel sa Používateľovi kupónov nevypláca a tento nie je oprávnený ho požadovať od poskytovateľa Služby ani od Komisionára.

**2.4** Komitent týmto berie na vedomie, že Komisionár nie je zodpovedný za kvalitu tovarov a Služieb poskytovaných v zariadeniach (prevádzkach) zmluvných partnerov Komisionára, nakoľko za ich kvalitu zodpovedá výlučne ich poskytovateľ.

**Článok III.**

**Kupóny**

**3.1** Komisionár v rámci svojej obchodnej činnosti zabezpečuje sprostredkovanie poskytovania Služieb prostredníctvom nasledovných typov kupónov, ktorých špecifikácia tvorí súčasť Všeobecných obchodných podmienok Komisionára zverejnených na [www.up-slovensko.sk](http://www.chd.sk):

**a) Jedálny kupón „Chèque Déjeuner“**

Jedálnym kupónom Komisionára bude zabezpečené stravovanie Používateľom kupónov v zariadeniach (prevádzkach) zmluvných partnerov Komisionára.

**b) Nápojový kupón „Chèque Aqua“**

Nápojovým kupónom Komisionára bude zabezpečený pitný režim Používateľov kupónov v zariadeniach (prevádzkach) zmluvných partnerov Komisionára poskytnutím akéhokoľvek nealkoholického nápoja.

**c) Darčekový kupón „CADHOC“**

Darčekovým kupónom Komisionára je možné uhradiť Služby poskytované v zariadeniach (prevádzkach) poskytovateľov Služieb v oblasti aktívnej a pasívnej regenerácie, vecného odmeňovania, vzdelávania, cestovného ruchu, zdravotnej starostlivosti  a ochrany zdravia.

**d) Relaxačný kupón „CADHOC RELAX“**

Relaxačným kupónom Komisionára je možné uhradiť Služby poskytované v zariadeniach (prevádzkach) poskytovateľov Služieb v oblasti aktívnej a pasívnej regenerácie pracovnej sily.

**e) Dovolenkový kupón „Chèque Vacances“**

Dovolenkovým kupónom Komisionára je možné uhradiť Služby poskytované v zariadeniach (prevádzkach) poskytovateľov Služieb v oblasti cestovného ruchu.

 **f) Zdravotný kupón „Chèque Médical“**

Zdravotným kupónom Komisionára je možné uhradiť Služby poskytované v zariadeniach (prevádzkach) poskytovateľov Služieb v oblasti zdravotnej starostlivosti a ochrany zdravia.

**g) Zážitkový kupón „CADHOC Adrenalín“**

Zážitkovým kupónom Komisionára je možné uhradiť Služby poskytované v zariadeniach (prevádzkach) poskytovateľov Služieb v oblasti zážitkov rôznorodého charakteru.

**h) Sociálny kupón „Chèque Social“**

Sociálnym kupónom Komisionára je možné uhradiť Služby poskytované v zariadeniach (prevádzkach) poskytovateľov Služieb, najmä potraviny (okrem alkoholu, kávy a tabakových výrobkov), ošatenie, obuv, školské a hygienické potreby, mimoriadne liečebné náklady, nevyhnutné vybavenie domácnosti.

(ďalej spoločne len **„kupóny“**)

**3.2** Zmluvné strany sa týmto dohodli, žeKomisionár sprostredkuje zabezpečenie Služieb výlučne prostredníctvom kupónov uvedených v tomto bode 3.2 Zmluvy a Komitent bude za týmto účelom objednávať a používať výlučne nasledovné kupóny :

**Jedálny kupón „Chèque Déjeuner“**

**Článok IV.**

**Práva a povinnosti Komisionára**

**4.1** Komisionár je povinný dodávať Komitentovi kupóny v požadovanej hodnote a množstve, ktoré si Komitent určí vo svojej objednávke. Komisionár je povinný pri uzatvorení tejto Zmluvy oboznámiť Komitenta so všetkými spôsobmi objednávania kupónov, z ktorých je Komitent oprávnený vybrať si ten, ktorý bude najviac vyhovovať jeho potrebám.

**4.2** Komisionár je povinný doručiť Komitentovi kupóny objednané podľa tejto Zmluvy do 3 pracovných dní odo dňa doručenia objednávky Komisionárovi.

**4.3** Komisionár sa zaväzuje zabezpečiť sprostredkovanie poskytovania Služieb Používateľovi kupónov, ktorý ich predloží v zariadeniach (prevádzkach) poskytovateľov Služieb určených Komisionárom (bod 1.3 Zmluvy).

**4.4** Komisionár sa zaväzuje na žiadosť Komitenta vynaložiť všetko úsilie za účelom rozšírenia zariadení (prevádzok) zmluvných partnerov Komisionára, za účelom rozšírenia rozsahu sprostredkovávaných Služieb.

**Článok V.**

**Práva a povinnosti Komitenta**

**5.1** Komitent má právo si na základe tejto Zmluvy objednať kupóny uvedené v bode 3.2 tejto Zmluvy a tieto ďalej odovzdať Používateľom kupónov za účelom úhrady Služieb, ktorých poskytovanie sprostredkuje Komisionár.

**5.2** Komitent je povinný uhrádzať Komisionárovi nominálnu hodnotu kupónov, odplatu i ďalšie poplatky podľa čl. VI tejto Zmluvy riadne a včas.

**5.3** Komitent sa zaväzuje bezodkladne oznámiť Komisionárovi zmenu ktoréhokoľvek zo svojich identifikačných údajov uvedených v tejto Zmluve, najneskôr však do piatich pracovných dní odo dňa každej zmeny.

**Článok VI.**

**Odplata a platobné podmienky**

**6.1** Komitent je povinný zaplatiť Komisionárovi nominálnu hodnotu objednaných kupónov, odplatu dohodnutú v čl. VI tejto Zmluvy a ďalšie poplatky podľa aktuálneho Cenníka poplatkov Komisionára (ďalej len „Cenník“), ktorý tvorí súčasť Všeobecných obchodných podmienok Komisionára zverejnených na www.up-slovensko.sk, do **30** kalendárnych dní od dátumu vyhotovenia faktúry. Ak pripadne tento deň na sobotu, štátny sviatok alebo deň pracovného pokoja, dňom splatnosti je najbližší nasledujúci pracovný deň. Zmluvné strany sa ďalej dohodli, že na Komitenta sa nevzťahuje ustanovenie čl. VI. bod 6.2 Všeobecných obchodných podmienok Komisionára.

**6.2** Zmluvné strany sa dohodli, že za sprostredkovanie poskytnutia Služieb prostredníctvom kupónov, na použití ktorých sa Zmluvné strany dohodli v bode 3.2 tejto Zmluvy, má Komisionár právo na odplatu nasledovne:

a) Ak Komitent objednáva a používa **Jedálny kupón „Chèque Déjeuner“,** Komisionár má právo na odplatu vo výške

**0,00 %** zo sumy predstavujúcej súčet nominálnych hodnôt všetkých objednaných kupónov, a to za každú objednávku.

 b) Ak Komitent objednáva a používa **Nápojový kupón „Chèque Aqua“** Komisionár má právo na odplatu vo výške

XX % zo sumy predstavujúcej súčet nominálnych hodnôt všetkých objednaných kupónov, a to za každú objednávku.

c) Ak Komitent objednáva a používa **Darčekový kupón „CADHOC“** Komisionár má právo na odplatu vo výške XX % zo sumy predstavujúcej súčet nominálnych hodnôt všetkých objednaných kupónov, a to za každú objednávku.

d) Ak Komitent objednáva a používa **Relaxačný kupón „CADHOC RELAX“** Komisionár má právo na odplatu vo výške XX % zo sumy predstavujúcej súčet nominálnych hodnôt všetkých objednaných kupónov, a to za každú objednávku.

e) Ak Komitent objednáva a používa **Dovolenkový kupón „Chèque Vacances“** Komisionár má právo na odplatu vo výške XX % zo sumy predstavujúcej súčet nominálnych hodnôt všetkých objednaných kupónov, a to za každú objednávku.

f) Ak Komitent objednáva a používa **Zdravotný kupón „Chèque Médical“** Komisionár má právo na odplatu vo výške XX % zo sumy predstavujúcej súčet nominálnych hodnôt všetkých objednaných kupónov, a to za každú objednávku.

g) Ak Komitent objednáva a používa **Zážitkový kupón „CADHOC Adrenalín“** Komisionár má právo na odplatu vo výške XX % zo sumy predstavujúcej súčet nominálnych hodnôt všetkých objednaných kupónov, a to za každú objednávku.

h) Ak Komitent objednáva a používa **Sociálny kupón „Chèque Social“** Komisionár má právo na odplatu vo výške

XX % zo sumy predstavujúcej súčet nominálnych hodnôt všetkých objednaných kupónov, a to za každú objednávku.

Zmluvné strany sa ďalej dohodli, že na Komitenta sa nevzťahujú žiadne ďalšie poplatky.

**Článok VII.**

**Trvanie a zánik zmluvy**

**7.1** Táto Zmluva sa uzatvára na dobu  **od 17.04.2019 do 31.12.2019 .**

**7.2** Zmluva zaniká písomnou dohodou Zmluvných strán alebo uplynutím trojmesačnej výpovednej lehoty. Písomnú výpoveď je oprávnená dať ktorákoľvek zo zmluvných strán. Výpovedná lehota začína plynúť prvým dňom kalendárneho mesiaca nasledujúcom po dni doručenia písomnej výpovede druhej zmluvnej strane. Povinnosť doručiť výpoveď sa splní, len čo adresát písomnosť prevezme alebo len čo ju pošta vráti odosielateľovi ako nedoručiteľnú. Účinky doručenia nastanú aj vtedy, ak adresát odmietne prijať písomnosť.

**Článok VIII.**

**Iné dojednania**

**8.1** Zmluvné strany sa dohodli, že na ich zmluvný vzťah založený touto Zmluvou sa nevzťahuje úprava ustanovení § 578, § 584, § 585 a § 589 Obchodného zákonníka.

**8.2** Súčasťou tejto Zmluvy sú Všeobecné obchodné podmienky Komisionára zverejnené na [www.up-slovensko.sk](http://www.chd.sk) upravujúce podmienky poskytovania Služieb, ako aj ďalšie práva a povinnosti Zmluvných strán, súčasťou ktorých je aj Cenník poplatkov. Odchylné dojednania v Zmluve majú prednosť pred znením Všeobecných obchodných podmienok.

**8.3** Na zabezpečenie plnenia tejto Zmluvy je potrebné spracúvať osobné údaje, pričom účel a prostriedky spracovania určuje Komitent a preto má postavenie prevádzkovateľa. Komisionár vykonáva spracovanie na základe pokynov Klienta a má preto postavenie sprostredkovateľa.

**8.4** V prípade, že bude Komitent objednávať personalizované kupóny, uzavrie s KomisionáromZmluvu o spracúvaní osobných údajov podľa čl. 28 odsek 3 a súvisiacich Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/.

**Článok IX.**

**Záverečné a prechodné ustanovenia**

**9.1** Táto Zmluva vzniká dňom jej podpísania oboma Zmluvnými stranami a nadobúda účinnosť dňom po dni jej prvého zverejnenia. Zmluva je vyhotovená vo dvoch vyhotoveniach, po jednom pre každú Zmluvnú stranu. Vzťahy neupravené touto Zmluvou a Všeobecnými obchodnými podmienkami Komisionára zverejnenými na [www.up-slovensko.sk](http://www.chd.sk) sa riadia ustanoveniami Obchodného zákonníka.

**9.2** Zmluvné strany podpisom tejto Zmluvy potvrdzujú, že si Zmluvu prečítali, oboznámili sa s jej obsahom, ktorý je určitý a zrozumiteľný, a že ich podpisy na Zmluve sú vyjadrením ich slobodnej a vážnej vôle uzatvoriť túto Zmluvu. Komitent vyhlasuje, že sú mu známe Všeobecné obchodné podmienky vrátane Cenníka, ktoré boli priložené k návrhu Zmluvy.

V Košiciach dňa 23.5.2019

.............................................................. ..............................................................

**Komitent Komisionár**

**Základná škola, Krosnianska 2, Košice Up Slovensko, s. r. o.**

1. doplniť adresu pre doručovanie, ak sa nezhoduje s adresou sídla/miesta podnikania [↑](#footnote-ref-1)